**Ελθέτω η Βασιλεία Σου: Το Δόγμα της Εσχατολογίας**

**Διάλεξη 4η**

**Το Τέλος της Ιστορίας**

**Περιεχόμενα**

**Εισαγωγή**

1. **Γενική Ανάσταση**

Α. Πρώιμες Αντιπαραθέσεις

Β. Θεϊκή Εξουσία

1.Κόλαση

2.Παράδεισος

  Γ. Επίδραση στη Δημιουργία

                   1. Φυσικός Κόσμος

                   2. Κόλαση

                   3. Παράδεισος

    Δ. Επίδραση στους Ανθρώπους

**ΙΙ. Τελική Κρίση**

 Α. Κρίση

        Β. Ομάδες

               1. Έκπτωτοι Άγγελοι

               2. Μη Αναγεννημένοι

               3. Αναγεννημένοι

        Γ. Μαρτυρίες

        Δ. Αποφάσεις

                1. Κατάρες

            2. Ευλογίες

**IΙΙ. Καινούργιοι Ουρανοί και Καινούργια Γη**

 Α. Εξαγνισμός

      Β. Ανακαίνιση

     Γ. Γεωγραφία

1.Ενιαίο Βασίλειο

2. Νέα Ιερουσαλήμ

**Συμπέρασμα**

**Ελθέτω η Βασιλεία Σου: Το Δόγμα της Εσχατολογίας**

**Διάλεξη 4η**

**Το Τέλος της Ιστορίας**

**ΕΙΣΑΓΩΓΗ**

Tα έσχατα ή («η επερχόμενη εποχή») σε τρία στάδια:

*Εγκαινίαση* - η ζωή και η γήινη διακονία του Ιησού, συμπεριλαβανομένου και του θεμελιωδους έργου που έγινε από τους αποστόλους και τους προφήτες του πρώτου αιώνα, όταν η παρούσα εποχή ξεκίνησε να «επικαλύπτεται» με την επερχόμενη εποχή.

*Επέκταση* - η οποία θα αρχίσει αμέσως μετά την εγκαινίαση και θα συνεχίσει μέχρι την επιστροφή του Ιησού, όταν υπομένουμε τις δυσκολίες αυτής της εποχής αλλά απολαμβάνουμε τις ευλογίες της επερχόμενης.

*Ολοκλήρωση* – η εποχή επιστροφής του Ιησού όταν ο Θεός θα έχει τελειώσει ολοκληρωτικά με την παρούσα εποχή και θα την αντικαταστήσει μόνιμα με την επερχόμενη εποχή.

με την εποχή που έρχεται Έτσι, σ’ αυτή τη διάλεξη, όταν μιλάμε για «το τέλος της ιστορίας» εννοούμε την πλήρη ολοκλήρωση της επερχόμενης εποχής.

Γενική εσχατολογία - Η μελέτη των καθολικών πράξεων κρίσης και σωτηρίας του Θεού τις έσχατες μέρες.

**Ι. ΓΕΝΙΚΗ ΑΝΑΣΤΑΣΗ**

Η γενική ανάσταση:

* Αποκαλείται «γενική» επειδή συμπεριλαμβάνει κάθε άτομο που έχει ποτέ ζήσει .
* Αποκαλείται «ανάσταση» επειδή οι ψυχές των νεκρών θα επανενωθούν με τα ανασχηματισμένα σώματα τους.

Η γενική ανάσταση μπορεί να θεωρηθεί ως ένα από τα τελικά γεγονότα της ενδιάμεσης κατάστασης, ή ένα από τα πρώτα γεγονότα της τελικής κατάστασης.

Η γενική ανάσταση:

* τερματίζει όλες τις προσωρινές τιμωρίες των μη αναγεννημένων ψυχών
* τερματίζει όλες τις προσωρινές ευλογίες των αναγεννημένων ψυχών
* προετοιμάζει όλες τις ψυχές για τις τελικές τους τιμωρίες και ευλογίες

**Α. ΠΡΩΙΜΕΣ ΑΝΤΙΠΑΡΑΘΕΣΕΙΣ**

Στις ημέρες του Ιησού, υπήρχαν τουλάχιστον δύο θεωρητικές σχολές σχετικά με την ανάσταση των νεκρών:

* Οι Φαρισαίοι - πίστευαν ότι θα υπήρχε μια γενική ανάσταση των δικαίων και των αδίκων.
* Οι Σαδδουκαίοι - αρνούνταν ότι θα υπήρχε μια φυσική ανάσταση των νεκρών.(Πράξεις 23:6-8).

«*Επειδή κατάλαβε ο Παύλος ότι το ένα μέρος ήταν Σαδδουκαίοι και το άλλο Φαρισαίοι, φώναξε δυνατά στο συνέδριο: «Αδερφοί, εγώ είμαι Φαρισαίος, γιος Φαρισαίου. Δικάζομαι γιατί ελπίζω στην ανάσταση των νεκρών». Μόλις το είπε αυτό, οι Φαρισαίοι και οι Σαδδουκαίοι άρχισαν να φιλονικούν, και το συνέδριο χωρίστηκε στα δύο. Γιατί οι Σαδδουκαίοι λένε ότι δεν υπάρχει ανάσταση ούτε άγγελοι ή άλλα πνεύματα, ενώ οι Φαρισαίοι τα πιστεύουν και τα δυο».(Πράξεις 23:6-8).*

Ηδιαμάχη μεταξύ Φαρισαίων και των Σαδδουκαίων έχει τις ρίζες της στη διαφορετική κατανόηση της Γραφής:

* Οι Φαρισαίοι - αποδέχονταν όλη την Παλαιά Διαθήκη καθώς η γενική ανάσταση ξεκάθαρα διδάσκεται σε βιβλία όπως ο Ησαΐας κεφ.26:19 και Δανιήλ κεφ.12:2
* Οι Σαδδουκαίοι αποδέχονταν μόνο τα πέντε βιβλία που έγραψε ο Μωυσής(*«την* *Πεντάτευχο»)*

Ο Ιησούς, ο Παύλος και οι υπόλοιποι της πρώτης εκκλησίας πήραν το μέρος των Φαρισαίων και δυναμικά αντίκρουσαν τους Σαδδουκαίους

Το επιχείρημα του Ιησού εναντίον των Σαδδουκαίων (Μάρκος 12:18-27):

* Ο Θεός ήταν ακόμα σε σχέση διαθήκης με τον Αβραάμ, τον Ισαάκ και τον Ιακώβ έτσι ο Αβραάμ, ο Ισαάκ και ο Ιακώβ έπρεπε να είναι ζωντανοί ως πνεύματα.
* Αν ήταν ζωντανοί ως πνεύματα, τότε, εν τέλει, θα ανασταίνονταν- πιθανώς για να κληρονομήσουν τις ευλογίες της διαθήκης (Ματθαίος κεφ. 8:11).
* Αν ο Αβραάμ, ο Ισαάκ και ο Ιακώβ ανασταίνονταν, τότε η γενική ανάσταση θα ήταν επίσης αληθινή

*«Όσο, άλλωστε, για το ότι οι νεκροί ανασταίνονται, δε διαβάσατε στο βιβλίο του Μωυσή εκεί που γίνεται λόγος για τη βάτο; Εκεί είναι γραμμένο ότι του είπε ο Θεός: Εγώ είμαι ο Θεός του Αβραάμ, ο Θεός του Ισαάκ και ο Θεός του Ιακώβ.Ο Θεός δεν είναι Θεός νεκρών αλλά ζωντανών. Εσείς, λοιπόν, βρίσκεστε σε μεγάλη πλάνη»* *(Μάρκος 12:26-27).*

Μερικοί από την εκκλησία του 21ου αιώνα, επίσης αρνούνται μια παγκόσμια, σωματική ανάσταση:

* Ο Υμέναιος και ο Φιλητός πίστευαν πως η ανάσταση έχει ήδη γίνει (Β’ Τιμόθεο, κεφ. 2:18)

Ο Παύλος αναφέρει ότι απέρριψαν την αλήθεια και κατέστρεψαν την πίστη.

* Οι αντίπαλοι του Παύλου στην Κόρινθο, βρήκαν την ανάσταση αποκρουστική (Α’ Κορινθίους κεφ.15:12-34).

Ο Παύλος επισήμανε:

* Αν απέρριπταν όλες τις αναστάσεις, θα έπρεπε να απορρίψουν και την ανάσταση του Ιησού και να αρνηθούν τη συγχώρεση των αμαρτιών. Όπως ο Παύλος το θέτει στην Α΄ Κορινθίους κεφ.15:17)
* Αν δέχονταν την ανάσταση του Ιησού, τότε δεν είχαν κανένα λόγο να αρνούνται την ανάσταση κανενός άλλου.
* Ο Ιησού είναι ο πρώτος καρπός της ανάστασης όλων των αναγεννημένων, έτσι οι μελλοντικές *μας* αναστάσεις είναι απόλυτα βέβαιες.

*«Κι αν ο Χριστός δεν έχει αναστηθεί, η πίστη σας είναι χωρίς περιεχόμενο· ζείτε ακόμα μέσα στις αμαρτίες σας»(Κορινθίους 15:17).*

Και ως υπεράσπιση της ανάστασης των αναγεννημένων, ο Παύλος, επίσης, αφαίρεσε κάθε αντίρρηση για τη γενική ανάσταση.

**Β. ΘΕΙΚΗ ΕΞΟΥΣΙΑ**

Θεϊκή εξουσία - *Το νομικό και ηθικό δικαίωμα του Θεού να εκτελέσει το θέλημα Του.*

**1.Κόλαση**

Ο Θεός κυβερνά την κόλαση και έχει πλήρη έλεγχο του Σατανά, των δαίμονων και των ψυχών που δεν αναγεννήθηκαν και τις φυλακίζει εκεί (2 Πέτρου 2: 4, 9)

Ο Θεός έχει την εξουσία και την δύναμη να καλέσει τους μη αναγεννημένους από την κόλαση και να τους κάνει να σταθούν μπροστά στο θρόνο του κρίσης.

*«Ο Θεός ούτε τους αγγέλους δε λυπήθηκε όταν αμάρτησαν, αλλά τους έριξε στα τάρταρα, όπου φυλάγονται δέσμιοι στο σκοτάδι περιμένοντας την τελική κρίση…...Άρα, λοιπόν, ο Κύριος ξέρει να σώζει τους ευσεβείς από τις δοκιμασίες τους, ενώ τους αδίκους τούς κρατάει σε τιμωρία ως την ημέρα της τελικής κρίσεως·» (Β’Πέτρου 2:4,9).*

**2.Παράδεισος**

Ο παράδεισος είναι ο θρόνος του Θεού -το μέρος όπου η εξουσία και η δόξα Του φανερώνονται πιο ξεκάθαρα από οποιοδήποτε άλλο μέρος ( Ησαΐα κεφ.66:1, Ματθαίος κεφ.5 εδ.34, κεφ.23:22, Εβραίους κεφ.8:1).

    «*Ο Κύριος λέει: Θρόνος μου είν’ ο ουρανός» ( Ησαΐας 66:1).*

Η περιγραφή του Θεού να ασκεί εξουσία από τον θρόνο Του στον πνευματικό ουρανό, φαίνεται να είναι πιο κυριολεκτική (Α’ Βασιλέων 22:19 · Β’ Χρονικά 18:18 · Πράξεις 7:55, 56).

Ουρανός είναι το μέρος όπου το θέλημα Του Θεού εκτελείται με τέλειο τρόπο είναι το πρότυπο για τους καινούργιους ουρανούς και την καινούργια γη που ο Θεός θα δημιουργήσει όταν ολοκληρωθούν τα έσχατα (Ματθαίος 6:10).

«*ας έρθει η βασιλεία σου· ας γίνει το θέλημά σου, όπως στον ουρανό, έτσι και  επάνω στη γη****»****(Ματθαίος 6:10).*

**Γ. ΕΠΙΔΡΑΣΗ ΣΤΗ ΔΗΜΙΟΥΡΓΙΑ**

**1.Φυσικός Κόσμος**

O Θεός χρησιμοποιεί εσχατολογικά γεγονότα για να αλλάξει το πώς λειτουργεί ο φυσικός κόσμος, ώστε να τον προετοιμάσει για την παρουσία Του.

*«Ο Θεός, στη συνήθη πρόνοιά Του, κάνει χρήση των μέσων, όμως είναι ελεύθερος να εργαστεί χωρίς αυτά, υπεράνω, και εναντίον αυτών, όπως ο Ίδιος επιθυμεί». (Westminster Confession Of Faith κεφ. 5, ενότητα 3).*

  H κατάρα του Θεού στην ανθρωπότητα περιέλαβε και τη γη την ίδια. (Γένεση 3:17-18).

*«Μετά είπε στον Αδάμ: «Επειδή άκουσες τη γυναίκα σου κι έφαγες από το δέντρο, απ’ το οποίο σε είχα διατάξει να μη φας, καταραμένη θα είναι η γη εξαιτίας σου. Με μόχθο θα την καλλιεργείς σ’ όλη σου τη ζωή. Αγκάθια και τριβόλια θα σου βλασταίνει και θα τρως το χορτάρι του αγρού»* *(Γένεση 3:17-18).*

Ο Παύλος διδάσκει ότι στην ανάσταση, η ίδια η γη θα σωθεί μέσω της αναστημένης και λυτρωμένης ανθρωπότητας (Ρωμαίους 8: 19-23).

*«Γιατί όλη η κτίση προσμένει με λαχτάρα πότε θα φανερωθεί η δόξα των παιδιών του Θεού. Ξέρετε, βέβαια, πως η κτίση υποτάχθηκε κι αυτή στη φθορά, όχι γιατί το ήθελε αλλά γιατί έτσι θέλησε αυτός που την υπέταξε.Έχει όμως πάντοτε την ελπίδα, κι αυτή ακόμα η κτίση, πως θ’ απελευθερωθεί από την υποδούλωσή της στη φθορά, και θα μετάσχει στην ελευθερία που θ’ απολαμβάνουν τα δοξασμένα παιδιά του Θεού. Ξέρουμε καλά ότι ως τώρα όλη η κτίση στενάζει και κραυγάζει από πόνο, σαν την ετοιμόγεννη γυναίκα.Κι όχι μόνο η κτίση. Το ίδιο κάνουμε κι εμείς: Έχουμε ως αρραβώνα του νέου κόσμου το Άγιο Πνεύμα, εσωτερικά όμως στενάζουμε κι εμείς, γιατί λαχταρούμε να γίνουμε για πάντα παιδιά του Θεού και να γλιτώσει το σώμα μας από τη φθορά»(Ρωμαίους 8: 19-23).*

Ακριβώς όπως η δημιουργία διεφθάρηκε μέσω της κατάρας του Θεού στην ανθρωπότητα, έτσι θα απαλλαχθεί από τη διαφθορά μέσω της λύτρωσης που θα δώσει ο Θεός στην ανθρωπότητα.

**2**. **Κόλαση**

**Ο**ι ψυχές των μη αναγεννημένοι θα μετακινηθούν από την κόλαση και θα επιστρέψουν στα σώματα τους στη γη, ώστε να αντιμετωπίσουν την κρίση του Θεού.

Οι δαίμονες ίσως αποφυλακιστούν από την κόλαση ώστε είτε να συμμετέχουν σε μια τελική επανάσταση ενάντια στον Θεό ή θα κληθούν να κριθούν με τους μη αναγεννημένους.

*«Όταν τελειώσουν τα χίλια χρόνια, θα λυθεί ο σατανάς από τη φυλακή του και θα βγει έξω να πλανέψει τον Γωγ και τον Μαγώγ, τα έθνη που είναι διασκορπισμένα στις τέσσερις γωνιές της γης. Θα τους συνάξει όλους για πόλεμο και θα ’ναι αμέτρητοι σαν την άμμο της θάλασσας» (Αποκάλυψη 20:7-8).*

**3. Παράδεισος**

Οι αναγεννημένες ψυχές θα επιστρέψουν στη γη για να εμφανιστούν ενώπιον του θρόνου της κρίσης του Θεού.

Ο παράδεισος θα είναι ένα όμορφο μέρος αλλά ο Θεός ποτέ δεν μας προορίζει να ζήσουμε για πάντα εκεί:

* Στον παράδεισο δεν έχουμε σώματα, έτσι δεν είμαστε ολοκληρωμένα ανθρώπινα όντα εκεί.
* Ο θρόνος του Χριστού θα βρίσκεται στη γη και όχι στον παράδεισο και είναι πολύ καλύτερα να παραμείνουμε στην παρουσία Του.
* Οι νέοι ουρανοί και η νέα γη θα είναι ακόμα πιο θαυμάσιοι.

Όσο όμορφος και αν είναι ο παράδεισος, ο Θεός έχει κάτι καλύτερο στο μυαλό Του για μας, στους καινούργιους ουρανούς και τη νέα γη.

Ο ουρανός θα είναι άδειος από αγγέλους και ο Ιησούς θα φέρει μαζί του όλους τους αγγέλους για να μαζέψει τους αναγεννημένους (Ματθαίος 24:31, 25:31).

Η γενική ανάσταση θα συγκεντρώσει κάθε άνθρωπο και άγγελο στη γη για την τελική κρίση, και έτσι, ο παράδεισος και η κόλαση θα αδειάσουν.

**Δ. ΕΠΙΔΡΑΣΗ ΣΤΟΥΣ ΑΝΘΡΩΠΟΥΣ**

Η γενική ανάσταση θα περιλαμβάνει όλους τους ανθρώπους που έζησαν στη γη:

* είτε αναγεννημένους είτε μη αναγεννημένους (Ιωάννη 5:28-29).
* ανεξάρτητα από το αν τα σώματα τους έχουν διαφυλαχθεί μέσω ταφής (Αποκ. 20:13, Ησα 26:19, Δαν 12: 2,Ιωάννης 11:24)

*«Μην απορείτε γι’ αυτό. Πλησιάζει ο καιρός που όλοι οι νεκροί θ’ ακούσουν τη φωνή του. Όσοι έχουν πράξει δίκαια στη ζωή τους, θ’ αναστηθούν τότε για να λάβουν μέρος στην καινούρια ζωή· κι όσοι έπραξαν φαύλα έργα, θ’ αναστηθούν για ν’ αντιμετωπίσουν την καταδίκη» (Ιωάννη 5:28-29).*

Στην αναστημένη μας κατάσταση θα είμαστε οι ίδιοι άνθρωποι που είμαστε τώρα- ψυχή και σώμα.

Τα αναστημένα σώματα των αναγεννημένων θα είναι πολύ περισσότερο ένδοξα και ισχυρά από τα τωρινά φυσικά μας σώματα και θα είναι αθάνατα (Α’ Κορινθίους 15:42-44, Α’ Ιωάννου 3:2).

*«Το ίδιο θα συμβεί και με την ανάσταση των νεκρών: Όταν το σώμα σαν το σπόρο μπαίνει στη γη, είναι φθαρτό· θα αναστηθεί όμως άφθαρτο. Θάβεται άδοξο, θα αναστηθεί όμως ένδοξο· ενταφιάζεται ανίσχυρο, θα αναστηθεί όμως δυνατό. Ενταφιάζεται σώμα που ήταν εμψυχωμένο από ζωική φυσική δύναμη, θ’ αναστηθεί όμως ζωοποιημένο από το Πνεύμα του Θεού. Όπως υπάρχει φυσικό σώμα, υπάρχει και πνευματικό*

*«Όπως τώρα είμαστε όμοιοι με τον άνθρωπο που πλάστηκε από γη, αργότερα θα μοιάσουμε μ’ εκείνον που ήρθε από τον ουρανό» (Α’ Κορινθίους 15:49).*

«*Τι πρόκειται να γίνουμε στο μέλλον δεν έχει ακόμη φανερωθεί. Ξέρουμε όμως πως όταν ο Χριστός φανερωθεί στη δευτέρα παρουσία του, θα γίνουμε όμοιοι μ’ αυτόν, γιατί θα τον δούμε όπως πραγματικά είναι»(Α’ Ιωάννου 3:2).*

Οι αναγεννημένοι που είναι ακόμα ζωντανοί όταν επιστρέψει ο Ιησούς, θα αλλάξουν σε μια στιγμή ώστε τα σώματά τους να γίνουν όπως εκείνα των αναστημένων αναγεννημένων (Α’ Κορινθίους 15: 51-52).

*«Προσέξτε, ένα μυστήριο λέω προς εσάς· όλοι μεν δεν θα κοιμηθούμε, όλοι όμως θα μεταμορφωθούμε, σε μία στιγμή, σε χρόνο ενός ανοιγοκλεισίματος του ματιού, στην έσχατη σάλπιγγα· επειδή, θα σαλπίσει, και οι νεκροί θα αναστηθούν άφθαρτοι, κι εμείς θα μεταμορφωθούμε» (Α’ Κορινθίους 15: 51-52).*

Η Γραφή δεν είναι τελείως ξεκάθαρη για την περίπτωση των μη αναγεννημένων που είναι ακόμα ζωντανοί όταν επιστρέψει ο Ιησούς:

* Μπορεί όλοι θα σκοτωθούν στνη τελευταία μάχη της επανάστασης του Σατανά
* Αν εξακολουθούν να ζουν, το σώμα τους ενδέχεται να αλλάξει σε μια στιγμή για να είναι σαν αυτά των αναγεννημένων (μη αναγεννημένων).

Στη γενική ανάσταση κάθε άτομο θα υπάρχει ως αιώνια ψυχή σε ένα αιώνιο σώμα προετοιμασμένο να αντιμετωπίσει την τελική κρίση.

**ΙΙ. ΤΕΛΙΚΗ ΚΡΙΣΗ**

Τελική κρίση - το εσχατολογικό γεγονός που ο Θεός επίσημα:

* θα δηλώσει την ενοχή όλων των εχθρών Του για όλες τις ανομίες τους και θα αναγγείλει την αιώνια καταδίκη τους.
* θα αναγγείλει επίσημα την αθώωση όλων αυτών που βρίσκονται μαζί με τον Χριστό καθώς και τα αιώνια δώρα και βραβεία τους.

**Α. ΚΡΙΣΗ**

Ο Ιησούς θα είναι ο Κριτής στην τελική κρίση (Ματ 25: 31-46 · Ιωάννης 5: 26-30 · Πράξεις 10:42, 17:30, 31 · 2 Τιμ 4: 1).

*«Εγώ, λοιπόν, σε εξορκίζω ενώπιον του Θεού και του Κυρίου Ιησού Χριστού, που πρόκειται να κρίνει τους ζωντανούς και τους νεκρούς όταν θα εμφανιστεί και θα βασιλέψει» (Β’ Τιμόθεον 4:1).*

Ο Πατέρας έχει παραχωρήσει το δικαίωμα της τελικής κρίσης όλης της ανθρωπότητας και των αγγέλων στον Υιο (Πράξεις 10:42, 17:31 · Ιωάννης 5: 26-27).

*«Γιατί όπως ο Πατέρας είναι πηγή ζωής, έτσι έκανε και τον Υιό πηγή ζωής· και του έδωσε την εξουσία να κρίνει τους ανθρώπους, γιατί αυτός είναι ο Υιός του Ανθρώπου» (Κατά Ιωάννην 5: 26-27).*

Οι εκλεγμένοι ή δίκαιοι άγγελοι θα βοηθήσουν τον ρόλο του Χριστού ως Κριτή:

* Ματθαίος 13:41, 42 - Στην παραβολή του σπορέα και των ζιζανίων, ο Ιησούς συνέκρινε τους αγγέλους με τους θεριστές κατά τη συγκομιδή.
* Α’ Κορινθίους 6: 2, 3 - Οι αναγεννημένοι θα βοηθήσει τον Κύριο να κρίνει τόσο τους μη αναγεννημένους όσο και τους έκπτωτους αγγέλους.
* Αποκάλυψη 20: 4 – κάποιοι από τους πιστούς του Χριστού. θα παίξουν ένα πιο διακεκριμένο ρόλο την ημέρα της κρίσης.
* Ψαλμός 149: 5-9 - Οι αναγεννημένοι θα βοηθήσουν τον Ιησού να μεταφέρει τα λόγια κρίσης σε αυτούς οι οποίοι θα καταδικαστούν.

**Β. ΟΜΑΔΕΣ**

**1.Έκπτωτοι Άγγελοι**

Οι δαίμονες ήταν άγγελοι οι οποίοι επαναστάτησαν εναντίον του Θεού και τώρα βρίσκονται αλυσοδεμένοι σε σκοτεινά μπουντρούμια περιμένοντας την κρίση του Χριστού (Β’ Πέτρου 2: 4 · Ιούδα 6).

**2. Μη Αναγεννημένοι**

Στην τελική κρίση ο Κύριος θα διαχωρίσει τους αναγεννημένους από τους μη αναγεννημένους και θα καταδικάσει τους μη αναγεννημένους (Ρωμ 2: 5-8, Απόκ. 11:18, 20: 11-15, Ματθ. 25).

*«Όταν θα έρθει ο Υιός του Ανθρώπου με όλη του τη μεγαλοπρέπεια και θα τον συνοδεύουν όλοι οι άγιοι άγγελοι, θα καθίσει στο βασιλικό θρόνο του.Τότε θα συναχθούν μπροστά του όλα τα έθνη, και θα τους ξεχωρίσει όπως ξεχωρίζει ο βοσκός τα πρόβατα από τα κατσίκια. …...Ύστερα θα πει και σ’ αυτούς που βρίσκονται αριστερά του: “φύγετε από μπροστά μου”.......Αυτοί λοιπόν θα πάνε στην αιώνια τιμωρία» (Ματθαίος 25: 31-46).*

**3. Αναγεννημένοι**

Ο Ιησούς θα κάνει επίσης κρίση και στους αναγεννημένους (Ρωμ 2: 7, Αποκ. 11:18, Ματθ. 25).

*«Τα πρόβατα θα τα τοποθετήσει στα δεξιά του και τα κατσίκια στ’ αριστερά του. 34Θα πει τότε ο βασιλιάς σ’ αυτούς που βρίσκονται δεξιά του: «ελάτε, οι ευλογημένοι απ’ τον Πατέρα μου, κληρονομήστε τη βασιλεία που σας έχει ετοιμαστεί απ’ την αρχή του κόσμου» (Ματθαίος 25:33-34).*

**Γ. ΜΑΡΤΥΡΙΕΣ**

Ο Θεός θα λάβει υπόψη κάθε μαρτυρία, για να βεβαιωθεί ότι θα αποδοθεί πλήρης δικαιοσύνη (Εκκ. 12:14, Ματθ. 12:36, Α’ Κορ. 4: 5, Ψαλ. 62:12, Παρ. 24:12, Ματθ. 16:27, Ρωμ. 2: 5-11).

*«Γιατί ο Θεός θα κρίνει όλες τις πράξεις μας, είτε αγαθές είναι είτε κακές, ακόμα και τις πιο απόκρυφες» (Εκκλησιαστής 12:14).*

*«Σας βεβαιώνω όμως πως οι άνθρωποι, για κάθε λόγο ανώφελο που θα πουν, θα λογοδοτήσουν γι’ αυτόν την ημέρα της κρίσεως» (Ματθαίος 12:36).*

*«Γι’ αυτό μη βιάζεστε να κρίνετε και να βγάζετε αποφάσεις, ωσότου έρθει ο Κύριος. Εκείνος θα ρίξει φως σε ό,τι είναι κρυμμένο στο σκοτάδι και θα φέρει στην επιφάνεια τις κρυφές προθέσεις της καρδιάς μας· και τότε ο καθένας θα λάβει από το Θεό τον έπαινο που του αξίζει» (A’ Κορινθίους 4:5).*

Ο καθένας μας θα κριθεί σύμφωνα με την κατάσταση στην οποία βρίσκεται:

* Αυτοί οι οποίοι αμάρτησαν ενώ είχαν γνώση των απαιτήσεων του Θεού, θα κριθούν με πιο αυστηρό τρόπο (Λουκάς 10:13-14).
* Όσοι είμαστε υπό καθεστώς διαθήκης με τον Θεό, έχουμε μεγαλύτερο χρέος υπακοής σ’ Αυτόν (Ψαλμός 50: 4-6).
* Οι δάσκαλοι μέσα στην εκκλησία θα κριθούν αυστηρότερα ( Ιακ. κεφ. 3:1)
* Εκείνοι οι οποίοι δεν άκουσαν ποτέ το ευαγγέλιο επίσης θα κριθούν και θα καταδικαστούν, παρόλο που η ενοχή τους θα είναι πιο  μικρή (Πράξ. κεφ.20:26, 27)

*«Αλίμονό σου Χοραζίν· αλίμονό σου Βηθσαϊδά! Γιατί αν γίνονταν στην Τύρο και στη Σιδώνα τα θαύματα που έγιναν σ’ εσάς, οι κάτοικοί τους θα είχαν μετανοήσει από καιρό φορώντας ρούχα πένθιμα και βάζοντας στάχτη στα μαλλιά τους. Στην Τύρο και στη Σιδώνα ο Θεός θα δείξει μεγαλύτερη επιείκεια την ημέρα της κρίσεως παρά σ’ εσάς» (Λουκάς 10:13-14).*

**Δ. ΑΠΟΦΑΣΕΙΣ**

Η Γραφή, όμως, μας διδάσκει να κοιτάμε προς την τελική κρίση η οποία θα φέρει δικαιοσύνη σε όλες τις πολλές και μεγάλες αδικίες στον κόσμο μας.

Ο Χριστός θα φέρει κατάρες σε όσους έχουν κάνει κακό και ευλογίες σε όσους έχουν κάνει το καλό.

1. **Κατάρες**

Όλοι οι εχθροί του Θεού, είτε ανθρώπινοι, είτε άγγελοι, θα λάβουν δίκαιη τιμωρία για:

* την εναντίωση τους στον Χριστό
* την κακομεταχείριση του λαού του Θεού
* για όλες τις αμαρτίες που διέπραξαν στην επανάσταση τους ενάντια στον χαρακτήρα και τον νόμο Του Θεού.

Οι ασεβείς θα τιμωρούνται με αιώνια όλεθρο (Β’ Θεσσα. 1: 6-9, Δαν. 12: 2, Ματ. 25: 46, Ιωάννης 5:29, Ρωμ. 2: 7-12 · Ιούδα 7).

*«Πραγματικά, είναι δίκαιο για το Θεό ν’ ανταποδώσει θλίψεις σ’ όσους σας θλίβουν.... Αυτοί θα τιμωρηθούν μ’ αιώνιο όλεθρο, μακριά από το πρόσωπο του Κυρίου κι από την ένδοξη μεγαλοπρέπειά του» (Β’ Θεσσαλονικείς 1:6-9).*

* Ο Σατανάς θα υποφέρει αιώνια σε μια λίμνη που καίει θειάφι, γνωστή ως λίμνη φωτιάς (Αποκ. 20:10-15).
* Οι ακόλουθοι του Σατανά, οι μη αναγεννημένοι και όλοι οι εχθροί του Ιησού θα λάβουν αυτή την ίδια αιώνια, γνωστή τιμωρία.
* Όσο μεγαλύτερες είναι οι αμαρτίες, τόσο πιο πολύ θα υποφέρουν (Ματθαίος 11:23, 24 & Εβραίους 10:29).

1. **Ευλογίες**

Λόγω του ελέους του Θεού εν Χριστώ, οι αναγεννημένοι θα μοιραστούν τις αιώνιες ευλογίες της διαθήκης που ο Ιησούς κέρδισε.

Οι πιστοί θα ανταμειφθούν για τα καλά τους έργα που ο Θεός είχε προκαθορίσει και το Άγιο Πνεύμα ολοκλήρωσε μέσα τους (Ματθαίος 6:20, Μάρκος 10:21, Λουκάς 12:33, 34).

*«Και είδα τους νεκρούς, μεγάλους και μικρούς, να στέκονται μπροστά στο θρόνο. Ανοίχτηκαν βιβλία, κι ύστερα ανοίχτηκε ένα άλλο βιβλίο, το βιβλίο της ζωής. Και κρίθηκαν οι νεκροί ανάλογα με τα έργα τους, που ήταν γραμμένα στα βιβλία...· κι όποιος δε βρέθηκε γραμμένος στο βιβλίο της ζωής ρίχτηκε κι αυτός στη λίμνη της φωτιάς» (Αποκάλυψη 20 : 12, 15).*

Στο όραμα της τελικής κρίσης του Ιωάννη (Αποκάλυψη 20):

* Πολλά βιβλία τα οποία περιέχουν τα έργα που έχει κάνει η ανθρωπότητα.
* Όλοι όσοι κρίθηκαν με βάση μόνο αυτά τα βιβλία, καταδικάστηκαν.
* Ένα ξεχωριστό βιβλίο, «το βιβλίο της ζωής» περιέχει όλα τα ονόματα των αναγεννημένων.
* Όλοι όσοι βρίσκονται στη λίστα αυτού του βιβλίου, λαμβάνουν τα ελεήμονα δώρα του Θεού και αιώνια βραβεία.

**ΙΙΙ. ΚΑΙΝΟΥΡΓΙΟΙ ΟΥΡΑΝΟΙ ΚΑΙ ΚΑΙΝΟΥΡΓΙΑ ΓΗ**

Οι καινούργιοι ουρανοί και η καινούργια γη θα είναι το τελικό στάδιο της ιστορίας της λύτρωσης, το τελικό γεγονός που θα ολοκληρώσει τα έσχατα.

**Α. ΕΞΑΓΝΙΣΜΟΣ**

Μετά την τελική κρίση, ο Θεός θα αγιάσει τη δημιουργία ώστε τα σχέδια Του να εκπληρωθούν στους καινούργιους ουρανούς και την καινούργια γη.

Τα αποτελέσματα της αμαρτίας διεισδύουν στην ίδια τη δημιουργία εμποδίζοντας την από το να γίνει ο κόσμος που ο Θεός ονειρεύτηκε (Γένεση 3: 17-19).

*Μετά είπε στον Αδάμ: «Επειδή άκουσες τη γυναίκα σου κι έφαγες από το δέντρο, απ’ το οποίο σε είχα διατάξει να μη φας, καταραμένη θα είναι η γη εξαιτίας σου. Με μόχθο θα την καλλιεργείς σ’ όλη σου τη ζωή. Αγκάθια και τριβόλια θα σου βλασταίνει και θα τρως το χορτάρι του αγρού. Με τον ιδρώτα του προσώπου σου θα τρως το ψωμί σου, ώσπου να ξαναγυρίσεις στη γη από την οποία προήλθες, γιατί χώμα είσαι, και στο χώμα θα επιστρέψεις» (Γένεση 3: 17-19).*

Όλη η δημιουργία απέτυχε να εκπληρώσει το ένδοξο τελικό στάδιο που ο Θεός σχεδίασε γι’ αυτήν να φτάσει- τουλάχιστον ωσότου ο Θεός ολοκληρώσει την ιστορία

(Ρωμαίους 8: 20-21).

*«Ξέρετε, βέβαια, πως η κτίση υποτάχθηκε κι αυτή στη φθορά, όχι γιατί το ήθελε αλλά γιατί έτσι θέλησε αυτός που την υπέταξε. Έχει όμως πάντοτε την ελπίδα, κι αυτή ακόμα η κτίση, πως θ’ απελευθερωθεί από την υποδούλωσή της στη φθορά, και θα μετάσχει στην ελευθερία που θ’ απολαμβάνουν τα δοξασμένα παιδιά του Θεού» ( Ρωμαίους 8: 20-21).*

Η τελική κρίση θα είναι επακόλουθη ενός πύρινου καθαρισμού ο οποίος θα αφαιρέσει όλα τα κατάλοιπα από την επιρροή και τις επιπτώσεις της αμαρτίας (B’ Πέτρου 3: 7-12).

*«Έτσι κι ο σημερινός κόσμος διατηρείται με το λόγο του Θεού, ώσπου να καταστραφεί με τη φωτιά την ημέρα εκείνη, κατά την οποία θα κριθούν και θα καταδικαστούν οι ασεβείς…...Ωστόσο, η ημέρα του Κυρίου θα έρθει όπως ο κλέφτης τη νύχτα, και τότε οι ουρανοί θα εξαφανιστούν με τρομερό πάταγο, τα στοιχεία της φύσεως θα διαλυθούν στη φωτιά, και η γη, όπως κι όλα όσα έγιναν πάνω σ’ αυτήν, θα κατακαούν» (B’ Πέτρου 3: 7-12).*

Ο Θεός θα στείλει φωτιά για να καταστρέψει τα «στοιχεία», ενδεχομένως να σημαίνει:.

* φυσικά συστατικά αυτού του κόσμου, όπως (τη γη, το νερό και τον αέρα)
* βασικές αρχές
* δαιμονικές δυνάμεις

Αυτή η διαδικασία καθαγιασμού μέσω της φωτιάς που θα αφήσει τη γη ακατοίκητη ή, σύμφωνα με τα δικά του λόγια, «γυμνή» αλλά ελεύθερη από αμαρτία.

**Β. ΑΝΑΚΑΙΝΙΣΗ**

Σστο γενικό πλαίσιο του Ησαΐα, η λέξη που χρησιμοποιείται για το «καινούργιο» είναι η εβραϊκή λέξη (*chadash*) μέσα στην φράση « καινούργιοι ουρανοί και καινούργια γη» (Ησαίας 65: 17-19).

*«Καινούριο θα δημιουργήσω ουρανό, καινούρια γη· τα περασμένα, τα παλιά, θα ξεχαστούνε, και πια κανείς δε θα τα σκέφτεται. Αλλά θα ευχαριστιούνται όλοι και θα χαίρονται για πάντα με τα όσα δημιουργώ, γιατί θα κάνω την Ιερουσαλήμ πόλη χαράς*

*κι ευτυχισμένο το λαό της. Κι εγώ θα χαίρομαι για την Ιερουσαλήμ, θ’ αγάλλομαι για το λαό μου. Κλάματα δεν θ’ ακούγονται πια εκεί ούτε και θρήνοι» (Ησαίας 65: 17-19).*

Η ελληνική λέξη για το "νέο" (*καινό*) υποδηλώνει επίσης το γεγονός ότι η γη θα ανανεωθεί αντί να αντικατασταθεί (Β’ Πέτρου 3:13,Αποκάλυψη 21: 1).

*«Καμιά αφορμή για κατάρα δε θα υπάρχει πια εκεί» (Αποκάλυψη 22:3).*

Παρόμοια με τα αναστημένα σώματα της αναγεννήσεως, οι ίδιοι ουρανοί και γη που τώρα καταστρέφονται από την αμαρτία θα αναμορφωθούν στο μέλλον.

Έτσι, όταν ο Θεός ανακαινίσει τη γη, πρώτα θα αφαιρέσει τις αμαρτωλές πράξεις των ανθρώπων, και στη θέση τους θα εγκαθιδρύσει τον κήπο που ανέκαθεν προόριζε.

**Γ. ΓΕΩΓΡΑΦΙΑ**

1. **Ενιαίο Βασίλειο**

Ο σκοπός του Θεού για τον φυσικό κόσμο, ήταν πάντοτε να γίνει μια επέκταση του υπερφυσικού Του ουράνιου βασιλείου. (Ματθ. 6:9-10)

*«Εσείς, λοιπόν, έτσι να προσεύχεστε: Πατέρα μας, που βρίσκεσαι στους ουρανούς,*

*κάνε να σε δοξάσουν όλοι ως Θεό, να έρθει η βασιλεία σου· να γίνει το θέλημά σου και από τους ανθρώπους, όπως γίνεται από τις ουράνιες δυνάμεις».*

Στο παρελθόν, ο Θεός επέτρεψε ο ουρανός να τέμνει τη γη μόνο σε ξεχωρισμένα μέρη (πχ. τα άγια των αγίων).

*«Η λατρεία που προσφέρουν οι ιερείς είναι απεικόνιση και σκιά της επουράνιας λατρείας, σύμφωνα με την εντολή που ο Θεός έδωσε στο Μωυσή, όταν θα έστηνε τη σκηνή. Πρόσεξε, του είπε ο Θεός, να τα κάνεις όλα σύμφωνα με τον τύπο που σου υποδείχτηκε πάνω στο βουνό» (Εβραίους 8:5*).

Τα άγια των αγίων στη σκηνή του μαρτυρίου και τον ναό, ήταν αντίγραφα του ουράνιου θρόνου του Θεού γιατί εκεί τέμνονταν ο ουρανός και η γη (Λευιτικό 16: 2, Ησαΐας 6: 1).

 Στους καινούργιους ουρανούς και τη καινούργια γη, ο Θεός θα εγκαθιδρύσει τον ουράνιο θρόνο Του στη γη και θα φανερώσει την παρουσία Του παντού. (Αποκάλυψη 21: 1-5, 22, 22: 1-3).

1. **Νέα Ιερουσαλήμ**

Η Νέα Ιερουσαλήμ θα είναι η πρωτεύουσα και το κεντρικό σημείο της νέας δημιουργίας (Αποκάλυψη 21, 22). Θα:

* λάμπει μέσα από τη δόξα του Θεού.
* κατέβει από τον ουρανό και θα αποτελεί ένα ενιαίο βασίλειο όπου ο Θεός θα κατοικεί με τον λαό Του.
* είναι ένας τέλειος κύβος υπερβολικά μεγάλος και επαρκής για να χωρέσει όλη τη λυτρωμένη ανθρωπότητα, επιβεβαιώνοντας τη συνεχή παρουσία του Θεού.

Οι διαστάσεις και οι περιγραφές της Νέας Ιερουσαλήμ συχνά αναφέρονται στον αριθμό 12:

* Στην Παλαιά Διαθήκη, αυτός ο αριθμός σχετίζεται με τις 12 φυλές του Ισραήλ, αντιπροσωπεύοντας τον λαό Του Θεού εκείνη την εποχή.
* Στην Καινή Διαθήκη, ο αριθμός 12 σχετίζεται με τους 12 αποστόλους αντιπροσωπεύοντας τον λαό Του Θεού εκείνη την εποχή.

Αυτό δείχνει ότι στη Νέα Ιερουσαλήμ, ο λαός Του Θεού θα είναι παρών με όλη την ποικιλία του (Αποκάλυψη 21:24-27).

*«Τα έθνη θα περπατούν με το φως της, κι οι βασιλιάδες της γης θα της φέρνουν τα μεγαλεία και τον πλούτο τους. Οι πύλες της ποτέ δεν θα κλείνουν την ημέρα, αφού εκεί δεν θα υπάρχει νύχτα. Θα της φέρνουν τα μεγαλεία και τον πλούτο των εθνών. Δε θα μπει όμως σ’ αυτήν τίποτα μολυσμένο, μήτε όσοι κάνουν βδελυρά και ψεύτικα πράγματα, παρά μονάχα όσοι είναι γραμμένοι στο βιβλίο της ζωής του Αρνίου» (Αποκάλυψη 21:24-27)*

Στους καινούργιους ουρανούς και την καινούργια γη, η δημιουργία του Θεού θα ανακαινιστεί και ανανεωθεί πλήρως.

* Θα ξεριζώσει την αμαρτία και όλες τις επιπτώσεις της από τον κόσμο.
* Θα επεκτείνει την ουράνια βασιλεία Του ώστε να γεμίσει ολόκληρο τον κόσμο.
* Δεν θα χρειαστεί ποτέ ξανά να αντιμετωπίσουμε την απειλή του θανάτου, ή της αρρώστιας, ή του πένθους, κλάμα και πόνο.
* Θα ζούμε μέσα στην παρουσία του Θεού αιώνια, σε τέλεια ειρήνη και συντροφικότητα.

**ΣΥΜΠΕΡΑΣΜΑ**

**Ερωτήσεις Ανασκόπησης**

1. Περιγράψτε τις δύο επικρατέστερες θεωρητικές σχολές του πρώτου αιώνα σχετικά με την ανάσταση των νεκρών. Παρουσιάστε το σκεπτικό της κάθε μιας άποψης. Χρησιμοποιώντας τη Γραφή, δείξτε ποια θέση πήραν ο Ιησούς, ο Παύλος και η υπόλοιπη πρώτη εκκλησία για το θέμα αυτό.
2. Τι είναι η θεϊκή εξουσία; Εξηγήστε τη φύση της εξουσίας του Θεού στη γενική ανάσταση και για την κόλαση και για τον ουρανό.
3. Ποια επίδραση θα έχει η γενική ανάσταση στη δημιουργία; Πώς θα επηρεάσει τον φυσικό κόσμο, την κόλαση και τον ουρανό;
4. Ποια επίδραση θα έχει η γενική ανάσταση στα ανθρώπινα όντα; Ποιος θα συμπεριληφθεί; Πως θα είναι τα αναστημένα σώματα μας;
5. Ποιος θα είναι ο κριτής κατά την τελική κρίση; Ποιος θα τον βοηθήσει; Χρησιμοποιήστε συγκεκριμένες αναφορές από την Γραφή για την απάντησή σας.
6. Καταγράψτε και περιγράψτε τα τρία μέρη ή ομάδες που θα αντιμετωπίσουν την τελική κρίση.
7. Τι εννοούμε όταν λέμε ότι ο Θεός θα λάβει υπόψη κάθε μαρτυρία κατά την τελική κρίση, προκειμένου να διασφαλίσει την τήρηση της πλήρους δικαιοσύνης; Ο καθένας θα κρατηθεί στο ίδιο επίπεδο λογοδοσίας, ή θα κριθούμε αναλόγως των καταστάσεων μας;
8. Στην τελική κρίση, ο Χριστός θα ανταποδώσει δύο τύπους κρίσης: κατάρα για όσους έχουν κάνει κακό και ευλογίες για όσους έχουν κάνει καλά. Ποια θα είναι τα τελικά αποτελέσματα των δύο αυτών κρίσεων;
9. Πώς οι νέοι ουρανοί και η νέα γη θα φτάσουν σε διαδικασία καθαγιασμού; Με ποιον τρόπο αυτό συγκρίνεται με τον κατακλυσμό του Νώε; Πώς είναι διαφορετικό;
10. Ο Θεός θα δημιουργήσει έναν εντελώς νέο ουρανό και νέα γη, ή θα ανανεώσει τον σημερινό ουρανό και τη γη; Δώστε στοιχεία από τη Γραφή για να στηρίξετε την απάντησή σας.
11. Εξηγήστε κάποια από τη γεωγραφία των νέων ουρανών και της νέας γης. Πώς θα γίνει το φυσικό και το υπερφυσικό βασίλειο ένα ενωμένο βασίλειο; Τι μας λέει η Γραφή για τη Νέα Ιερουσαλήμ;

**Ερωτήσεις Εφαρμογής**

1. Γιατί είναι σημαντικό να επιβεβαιώσουμε/διακηρύξουμε τη σωματική ανάσταση του σώματος;
2. Η Γραφή διδάσκει ότι ο Θεός έχει πλήρη εξουσία πάνω στον ουρανό και την κόλαση. Πώς αυτό προκαλεί την κοινή αντίληψη ότι η κόλαση ελέγχεται από τον Σατανά;
3. Ποιες είναι μερικές συνηθισμένες λανθασμένες αντιλήψεις για την κόλαση; Απαντήστε σε τουλάχιστον τρεις από αυτές τις εσφαλμένες αντιλήψεις χρησιμοποιώντας βιβλικές αναφορές για να υποστηρίξετε τις απαντήσεις σας.
4. Τι μας λένε οι περιγραφές της Βίβλου για το δωμάτιο του ουράνιου θρόνου του Θεού σχετικά με τον χαρακτήρα Του;
5. Διαβάστε το Ρωμαίους 8: 19-23. Τι νομίζετε ότι ο Παύλος εννοούσε όταν είπε ότι η κτίση "στενάζει" και ότι οι πιστοί "στενάζουμε εσωτερικά "; Τι είδους πράγματα μας κάνουν να στενάζουμε καθώς "περιμένουμε με ανυπομονησία την ... λύτρωση του σώματός μας";
6. Πολλοί Χριστιανοί προσβλέπουν στον ουρανό, αλλά η Γραφή λέει ότι ο Θεός έχει κάτι ακόμα καλύτερο για εμάς τους νέους ουρανούς και τη νέα γη. Πώς μπορεί αυτό να αλλάξει τον τρόπο με τον οποίο μιλάς για το μέλλον που ο Θεός έχει προγραμματίσει για την ανθρωπότητα;
7. Γιατί ο Θεός στη «γενική ανάσταση» επέλεξε να αποκαταστήσει τα σώματα μας στις ψυχές μας και όχι να μας αφήσει ως άϋλα πνεύματα;
8. Είναι η γνώση ότι ο Ιησούς θα είναι ο κριτής σου είναι μια παρήγορη σκέψη για ή σου προκαλεί φόβο; Γιατί;
9. Στον Ιάκωβο 3: 1 λέει ότι οι διδάσκαλοι μέσα στην εκκλησία θα κριθούν αυστηρότερα από τους άλλους πιστούς. Πώς αυτό είναι μια πρόκληση στις δικές σας διακονίες κηρύγματος και διδασκαλίας;
10. Ο απόστολος Παύλος δίδασκε ότι ακόμα και όσοι δεν έχουν ακούσει ποτέ το ευαγγέλιο θα κριθούν και καταδικαστούν στην τελική κρίση. Πώς αυτό σας παροτρύνει να είστε πιο συνεπής στην προσωπική σας μαρτυρία καθώς και στην συλλογική μαρτυρία της εκκλησίας σας;
11. Η τελική κρίση αποσκοπεί στην τιμωρία των ασεβών και στην ανταμοιβή των δίκαιων. Πώς νιώθετε όταν διακηρύττετε τη συγχώρεση των αμαρτιών διαμέσω του Χριστού σε δολοφόνους και άλλους εγκληματίες; Υπάρχει κάποιος που δεν αξίζει να ακούσει το ευαγγέλιο; Εξήγησε την απάντησή σου.
12. Τι προσβλέπεις περισσότερο στους νέους ουρανούς και στη νέα γη;
13. Ποιο είναι το σημαντικότερο πράγμα που έμαθες απ’ αυτό το μάθημα;